ประกาศคณะกรรมการกํากับหลักทรัพย์และตลาดหลักทรัพย์  
ที่ กธ. 11/2560  
เรื่อง การกําหนดทุนจดทะเบียนซึ่งชําระแล้วของผู้ขอรับใบอนุญาต  
และผู้ได้รับใบอนุญาตประกอบธุรกิจหลักทรัพย์  
                             

                   อาศัยอํานาจตามความในมาตรา 14 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551และมาตรา 96 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 2) พ.ศ. 2542 ประกอบกับข้อ 11(1) แห่งกฎกระทรวงว่าด้วยการอนุญาตการประกอบธุรกิจหลักทรัพย์ พ.ศ. 2551 คณะกรรมการ ก.ล.ต. ออกประกาศไว้ดังต่อไปนี้


ข้อ ๑ ให้ยกเลิกประกาศคณะกรรมการกํากับหลักทรัพย์และตลาดหลักทรัพย์ ที่ กธ. 4/2556 เรื่อง การกําหนดทุนจดทะเบียนซึ่งชําระแล้วของผู้ขอรับใบอนุญาตและผู้ได้รับใบอนุญาตประกอบธุรกิจหลักทรัพย์ ลงวันที่ 15 พฤษภาคม พ.ศ. 2556


ข้อ ๒ ให้ทุนจดทะเบียนซึ่งชําระแล้วของผู้ขอรับใบอนุญาต และผู้ได้รับใบอนุญาตประกอบธุรกิจหลักทรัพย์มีไม่น้อยกว่าจํานวนดังต่อไปนี้

(1)  500 ล้านบาท สําหรับ

                 (ก) ใบอนุญาตประกอบธุรกิจหลักทรัพย์แบบ ก

                 (ข) ใบอนุญาตประกอบธุรกิจหลักทรัพย์ประเภทการเป็นนายหน้าซื้อขายหลักทรัพย์ที่ไม่ได้จํากัดเฉพาะหลักทรัพย์อันเป็นตราสารแห่งหนี้หรือหน่วยลงทุน

(2)  100 ล้านบาท สําหรับ

                 (ก) ใบอนุญาตประกอบธุรกิจหลักทรัพย์แบบ ข

                 (ข) ใบอนุญาตประกอบธุรกิจหลักทรัพย์แบบ ค

                 (ค) ใบอนุญาตประกอบธุรกิจหลักทรัพย์แบบ ง 

                 (ง) ใบอนุญาตประกอบธุรกิจหลักทรัพย์ประเภทการค้าหลักทรัพย์

                 (จ) ใบอนุญาตประกอบธุรกิจหลักทรัพย์ประเภทการจัดจําหน่ายหลักทรัพย์

                 (ฉ) ใบอนุญาตประกอบธุรกิจหลักทรัพย์ประเภทการจัดการกองทุนรวม

                 (ช) ใบอนุญาตประกอบธุรกิจหลักทรัพย์ประเภทการจัดการกองทุนส่วนบุคคล

                 (ซ) ใบอนุญาตประกอบธุรกิจหลักทรัพย์ประเภทกิจการการยืมและให้ยืมหลักทรัพย์

                 (ฌ) ใบอนุญาตประกอบธุรกิจหลักทรัพย์ประเภทอื่นใด ที่มีการประกอบธุรกิจหลักทรัพย์ในลักษณะอย่างใดอย่างหนึ่งดังต่อไปนี้

                                  1.  มีการเก็บรักษาทรัพย์สินของลูกค้าไว้ในความครอบครอง

                                  2.  มีการลงทุนในหรือมีไว้ซึ่งหลักทรัพย์ เพื่อการลงทุนของบริษัทนั้นเอง

                                  3. มีภาระความรับผิดชอบต่อระบบชําระราคาและการส่งมอบหลักทรัพย์

(3)  10 ล้านบาท สําหรับใบอนุญาตประกอบธุรกิจหลักทรัพย์แบบ ง ที่ประกอบธุรกิจเฉพาะการเป็นนายหน้าซื้อขายหลักทรัพย์เท่านั้น และไม่มีการประกอบธุรกิจในลักษณะอย่างใดอย่างหนึ่งตาม (2) (ฌ) 1. 2. หรือ 3.

(4)  1 ล้านบาท สําหรับใบอนุญาตดังต่อไปนี้ ที่ไม่มีการประกอบธุรกิจในลักษณะอย่างใดอย่างหนึ่งตาม (2) (ฌ) 1. 2. หรือ 3.     

                 (ก) ใบอนุญาตประกอบธุรกิจหลักทรัพย์ประเภทการเป็นที่ปรึกษาการลงทุน

                 (ข) ใบอนุญาตประกอบธุรกิจหลักทรัพย์ประเภทการจัดการเงินร่วมลงทุน

                 (ค)  ใบอนุญาตประกอบธุรกิจหลักทรัพย์ดังต่อไปนี้ ที่ประกอบธุรกิจเฉพาะการเป็นนายหน้าซื้อขายหลักทรัพย์เท่านั้น โดยผู้ขอรับใบอนุญาตและผู้ได้รับใบอนุญาตต้องมีคุณสมบัติและได้แจ้งความประสงค์ต่อสํานักงานตามประกาศคณะกรรมการกํากับตลาดทุนว่าด้วยหลักเกณฑ์ชั่วคราวในการประกอบธุรกิจสําหรับผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้าบางประเภท

                                  1.  ใบอนุญาตประกอบธุรกิจหลักทรัพย์แบบ ง

                                  2.  ใบอนุญาตประกอบธุรกิจหลักทรัพย์ประเภทการเป็นนายหน้าซื้อขายหลักทรัพย์ การค้าหลักทรัพย์ หรือการจัดจําหน่ายหลักทรัพย์ ที่เป็นหน่วยลงทุน 


ข้อ ๓ ประกาศนี้ให้ใช้บังคับตั้งแต่วันที่ 1 มีนาคม พ.ศ. 2560 เป็นต้นไป


ผู้มีอํานาจลงนาม -                              ประกาศ ณ วันที่ 20 กุมภาพันธ์ พ.ศ. 2560                   

                             

                                                                                                             (นายวรวิทย์  จําปีรัตน์)

                                                                                                                  ประธานกรรมการ

                                                                                         คณะกรรมการกํากับหลักทรัพย์และตลาดหลักทรัพย์